रियल लेगानेससँग बराबरीमा रोकियो, बार्सिलोनाद्वारा एलाभेस ५-० ले पराजित
ला लिगा च्याम्पियन रियल म्याड्रिडलाई २–२ को बराबरीमा रोकेर पनि लेगानेस आइतबार प्रतियोगिताको अन्तिम दिन रेलिगेसनमा परेको छ । लेगानेस पुछारबाट तेस्रो स्थानमा रह्यो ।
म्याड्रिड — ला लिगा च्याम्पियन रियल म्याड्रिडलाई २–२ को बराबरीमा रोकेर पनि लेगानेस आइतबार प्रतियोगिताको अन्तिम दिन रेलिगेसनमा परेको छ । लेगानेस पुछारबाट तेस्रो स्थानमा रह्यो ।रेलिगेसनमा पर्ने अन्य दुई टिममा मार्लोका र इस्पान्योल रहे । रियल र बार्सिलोनासँगै एटलेटिको म्याड्रिड र सेभियाले अर्को सिजन युरोपेली च्याम्पियन्स लिग खेल्नेछन् ।यस्तै भिल्लारियलले युरोपा लिग खेल्नेछ भने रियल सोसिडाडले युरोपा लिग छनोट खेल्नेछ । अन्तिम दिनको खेलमा बार्सिलोनाले भने एलाभेसलाई सजिलै ५–० ले हरायो । त्यसमा लियोनल मेसीले दुई गोल गरे ।यससँगै मेसीले लिगमा सर्वाधिक २५ गोल गर्दै लगातार चौथो वर्ष गोल्डेन बुट अवार्ड जितेका छन् । उनले रियलका करिम बेन्जेमाको भन्दा चार गोल बढी गरे । 